Επισκεφτήκαμε με δύο φίλες μου την Αθήνα για ταξίδι αναψυχής και μείναμε στο συγκεκριμένο σπίτι. Είναι ένα πολύ ωραίο διαμέρισμα με καλή θέση και θέα. Έχει δύο υπνοδωμάτια με δύο διπλά κρεβάτια. Είσαι κοντά στο κέντρο με τα μαγαζιά, σε καλά εστιατόρια, καφετέριες και μέσα μαζικής μεταφοράς, ενώ τα περισσότερα αξιοθέατα- μαγαζιά στο κέντρο είναι σε κοντινή απόσταση με τα πόδια.
Το ψυγείο είχε πολύ χώρο και ήταν καθαρό. Η κουζίνα επίσης καθαρή, προσεγμένη και πλήρως εξοπλισμένη. Το σπίτι έχει μια ντουζιέρα με τουαλέτα και ένα ακόμα δωμάτιο με τουαλέτα, κάτι που βοηθάει πολύ και είναι κι αυτό πλήρως εξοπλισμένο.
Το διαμέρισμα είναι ακριβώς όπως φαίνεται στις εικόνες και είναι εξαιρετικό. Θα το ξαναπροτιμήσουμε
σίγουρα, εάν επισκεφτούμε την Αθήνα και αξίζει φυσικά και σε ποιότητα και σε τιμή. Οι οικοδεσπότες μας παρείχαν οδηγίες και πληροφορίες στη διάρκεια της αναμονής μας και υπήρχε και ένα έντυπο με μέρη που μπορούμε να επισκεφτούμε για πολλά είδη διασκέδασης, το οποίο μας φάνηκε πολύ ωραίο και χρήσιμο. Σας ευχαριστούμε πολύ για την ευχάριστη διαμονή μας! Περάσαμε πραγματικά εκπληκτικά!